b'\n_START_ARTICLE_\nLatvijos ry\xc5\xa1iai\n_START_SECTION_\nLaikra\xc5\xa1\xc4\x8diai\n_START_PARAGRAPH_\nDid\xc5\xbeiausi Latvijos laikra\xc5\xa1\xc4\x8diai yra \xe2\x80\x9eDiena\xe2\x80\x9c, \xe2\x80\x9eNepriklausomas Ryto laikra\xc5\xa1tis\xe2\x80\x9c ir \xe2\x80\x9eLatvijos Laikra\xc5\xa1tis\xe2\x80\x9c.\n_START_SECTION_\nRadijas\n_START_PARAGRAPH_\nReguliarios radijo transliacijos Latvijoje prasid\xc4\x97jo 1925\xc2\xa0m. lapkri\xc4\x8dio 1 d.\xc2\xa0\xe2\x80\x93 treji metai po pirmos radijo transliacijos Europoje, Londone. Pirmoji privati radijo stotis\xc2\xa0\xe2\x80\x93 Radio SWH\xc2\xa0\xe2\x80\x93 Latvijoje prad\xc4\x97jo dirbti tik 1993\xc2\xa0m. \xc5\xa0iuo metu Latvijoje veikia 9 radijo stotys, tik Rygoje\xc2\xa0\xe2\x80\x93 22 ir 18 regionini\xc5\xb3 sto\xc4\x8di\xc5\xb3.\n_START_SECTION_\nTelevizija\n_START_PARAGRAPH_\nLatvijoje pirmojoje i\xc5\xa1 Baltijos valstybi\xc5\xb3 prad\xc4\x97jo veikti televizija. Iki to laiko Taryb\xc5\xb3 S\xc4\x85jungoje televizija veik\xc4\x97 tik Maskvoje, Leningrade (dabar Sankt Peterburgas) ir Kijeve. Latvijos Televizija pirm\xc4\x85sias reguliarias radijo transliacijas prad\xc4\x97jo 1954\xc2\xa0m. lapkri\xc4\x8dio 6 d. 1968\xc2\xa0m. prad\xc4\x97jo veikti spalvota televizija. 1991\xc2\xa0m. \xc4\xafkurta pirma privati latvi\xc5\xa1ka televizija._NEWLINE_1998\xc2\xa0m. vasario 2 d. Latvijos Televizija, LNT, 31 kanalas (dabar TV3 Latvija) ir \xe2\x80\x9eTV R\xc4\xabga\xe2\x80\x9c (dabar TV5) prad\xc4\x97jo naudoti nauj\xc4\x85 spalv\xc5\xb3 kodavimo standart\xc4\x85 PAL (angl. Phase Alternating Line). 2002\xc2\xa0m. gegu\xc5\xbe\xc4\x99 prasid\xc4\x97jo skaitmenin\xc4\x97s televizijos bandymai.\n_START_SECTION_\nInternetas\n_START_PARAGRAPH_\nInternetu Latvijoje prad\xc4\x97ta naudotis 1990\xc2\xa0m. viduryje. 1999\xc2\xa0m. lapkri\xc4\x8dio 26 d. sujungus kelias interneto svetaines buvo \xc4\xafkurtas portalas Delfi. \xc5\xa0iuo metu Latvijoje populiariausi portalai yra socialiniai tinklai Draugiem.lv ir one.lv. Taip pat yra populiar\xc5\xabs naujien\xc5\xb3 portalai tvnet.lv ir diena.lv, skelbim\xc5\xb3 portalas\xc2\xa0\xe2\x80\x93 ss.lv, bei daugelis interneto parduotuvi\xc5\xb3.'